b'\n_START_ARTICLE_\nMary Peters\n_START_SECTION_\nBiography\n_START_PARAGRAPH_\nPeters syntyi Englannissa, mutta muutti Ballymenaan, Pohjois-Irlantiiin 11-vuotiaana. Nyky\xc3\xa4\xc3\xa4n h\xc3\xa4n asuu Belfastin l\xc3\xa4hell\xc3\xa4 ja edusti Pohjois-Irlantia Kansainyhteis\xc3\xb6n kisoissa vuosina 1958\xe2\x80\x931974 viidesti voittaen kaksi kultaa viisiottelussa sek\xc3\xa4 yhden kullan ja yhden hopean kuulanty\xc3\xb6nn\xc3\xb6ss\xc3\xa4._NEWLINE_Peters sijoittui Belgradin EM-kisoissa 1962 viisiottelussa viidenneksi (4\xc2\xa0586 pistett\xc3\xa4) ja Tokion olympialaisissa 1964 nelj\xc3\xa4nneksi (4\xc2\xa0797 pistett\xc3\xa4). Budapestin EM-kisoihin 1966 h\xc3\xa4n osallistui kuulanty\xc3\xb6nt\xc3\xa4j\xc3\xa4n\xc3\xa4, mutta j\xc3\xa4i yhdenneksitoista. M\xc3\xa9xicon olympialaisissa h\xc3\xa4n oli j\xc3\xa4lleen mukana viisiottelussa sijoittuen yhdeks\xc3\xa4nneksi (4\xc2\xa0803 pistett\xc3\xa4). Vuosien 1969 ja 1971 EM-kisoihin h\xc3\xa4n ei osallistunut, mutta voitti kuulanty\xc3\xb6nn\xc3\xb6n ja viisiottelun kansainyhteis\xc3\xb6n kisoissa 1970._NEWLINE_M\xc3\xbcnchenin olympialaisissa 1972 Peters otteli el\xc3\xa4m\xc3\xa4ns\xc3\xa4 sarjan ja voitti olympiakultaa uudistuneen pistetaulukon ME-tuloksella 4\xc2\xa0801. Voiton ratkaisivat kuulatulos 16,20\xc2\xa0m ja korkeuden 182\xc2\xa0cm. Sadan metrin aitajuoksussa Petersin tulos oli 13,29\xc2\xa0s, pituushypyss\xc3\xa4 598\xc2\xa0cm ja 200 metrin juoksussa 24,08\xc2\xa0s. Heide Rosendahl h\xc3\xa4visi vain 10 pistett\xc3\xa4, joten juoksemalla sekunnin kymmenyksen hitaammin viimeisess\xc3\xa4 lajissa 200 metrill\xc3\xa4 Peters olisi j\xc3\xa4\xc3\xa4nyt hopealle._NEWLINE_Peters voitti viel\xc3\xa4 1974 Kansainyhteis\xc3\xb6n mestaruuden ja p\xc3\xa4\xc3\xa4tti sitten uransa osallistumatta saman vuoden EM-kisoihin. Moskovan olympialaisissa h\xc3\xa4n toimi Ison-Britannian naisjoukkueen johtajana._NEWLINE_Vuonna 1990 Peters sai arvokkaan OBE-kunniamerkin. Pohjois-Irlannin t\xc3\xa4rkein yleisurheilustadion Belfastin l\xc3\xa4hell\xc3\xa4 on nimelt\xc3\xa4\xc3\xa4n Mary Peters Track h\xc3\xa4nen kunniakseen.'